**RESTART: Osposobljavanje poduzetnika u svrhu otpornosti i razvoja**

**Obrazac studije slučaja**

**(Rezultat 3 - Zadatak 3.1. & Zadatak 3.2)**

|  |  |
| --- | --- |
| **Autor studije slučaja:** | *IDP* |
| **Naziv modula kojemu studija slučaja pripada** | *Emocionalna inteligencija i pozitivno radno okruženje* |
| **Naslov studije slučaja:** | *WELLBE Academy: Promicanje dobrobiti u malim i srednjim poduzećima* |
| **Opis studije slučaja:** | *Cilj PEOPLEwellBe-ovog projekta WELLBE Academy jest promicanje dobrobiti u malim i srednjim poduzećima (MSP) pružanjem obuke i podrške u svrhu poboljšanja osobne i društvene dobrobiti zaposlenika. Projekt se kreće u dva smjera: WELLBE akademija za organizacijsku i osobnu dobrobit i WELLBE akademija za ravnotežu poslovnog i privatnog života.*  *WELLBE akademija za organizacijsku i osobnu dobrobit nudi dobre prakse za poboljšanje promicanja dobrobiti na radnom mjestu. Uključuje analizu organizacijske klime za poboljšanje motivacije i zadovoljstva, fokusne grupe za poticanje suradnje i pozitivno upravljanje sukobima, obuku o kulturi dobrobiti i soft vještinama te mjesto gdje zaposlenici mogu doći raspraviti o raznim temama vezanim uz posao ili osobni život.*  *Putem anonimnih upitnika, projekt mjeri organizacijsku klimu i dobrobit kako bi identificirao jaz između očekivanja tvrtke i realnog iskustva zaposlenika. Ova procjena je ključna u osmišljavanju ciljanih akcija poboljšanja ako je jaz značajan te stvara razočaranje, nedostatak motivacije i manjak osjećaja pripadnosti čija je posljedica smanjen radni učinak. Smanjenje ovog jaza rezultira stvaranjem dobrog radnog okruženja i zajedničkim promicanjem predanosti ciljevima organizacije.*  *WELLBE akademija za ravnotežu poslovnog i privatnog života nudi dobre prakse za promicanje ravnoteže poslovnog i privatnog života, pružajući zaposlenicima podršku i alate za upravljanje osobnim poteškoćama i poteškoćama u odnosima u svakodnevnom životu. Edukacija se fokusira na dva područja: majčinstvo i roditeljstvo.*  *Tečaj osposobljavanja za majčinstvo namijenjen je ženama koje prolaze ili se vraćaju s rodiljnog dopusta. Cilj tečaja jest potaknuti na samorefleksiju i refleksiju o tome što znači biti majka i usto raditi te odgovoriti na sva pitanja koja to sa sobom nosi. Ponuđeni tečajevi jesu sljedeći: “Postati majka, od želje do začeća”, “Prava i dužnosti u vezi s majčinstvom”, “Postporođajna depresija: što je to, kako je prepoznati i kako je liječiti”, “Povratak na posao nakon rodiljnog dopusta: Kako se nositi s novim odgovornostima, emocionalnim teretom i krivnjom” i “Ravnoteža poslovnog i privatnog života: pravni instrumenti”.*  *Tečaj osposobljavanja za roditeljstvo pokriva teme odgoja djece i pitanja rastave/razvoda. Kroz dijeljenje mišljenja i refleksiju, ovo područje produbljuje pitanja i značajne promjene (I pozitivne i negativne) koje nosi roditeljstvo. Ponuđeni tečajevi jesu sljedeći: “Roditeljstvo u trećem tisućljeću: Kako učinkovito obavljati svoju ulogu”, “Razumijevanje ponašanja vašeg djeteta: Trebam li biti zabrinut?”, “Biti roditelj tinejdžerima: postoji li pobjednički odgojni stil?”, “Odvajanje, razvod i skrbništvo nad djecom: pravni aspekti”, Žensko vodstvo: radosti i tuge vaše karijere” i “Invaliditet i bolest u obitelji: Kako zakon može pomoći”.*  *Projekt WELLBE Academy pruža malim i srednjim poduzećima mogućnost odabira puta koji najbolje odgovara njihovim specifičnim potrebama. Ulaganjem u organizacijsku kulturu, kontinuiranim usavršavanjem te pozitivnim i motivirajućim okruženjem koje nudi prilike za dijeljenje razmišljanja i podršku među zaposlenicima projekt poboljšava svijest o brendu i mogućnosti rasta svojih suradnika.* |
| **Poveznica za više informacija:** | *https://www.risorseumane-hr.it/bacheca-hr/benessere-aziendale-e-benessere-personale/* |
| **Ciljana skupina studije slučaja:** | Mikro, mala i srednja poduzeća (MMSP)  Zaposlenici MMSP-a  EU VET ekosustav  Organizacije za poslovnu podršku |
| **ESCO kompetencije i vještine:** | |
| * Transverzalne vještine i kompetencije   + Društvene i emocionalne vještine   + Kritičko mišljenje   + Analitičko mišljenje   + Rješavanje problema   + Samoupravljanje   + Poslovno upravljanje   + Prilagodljivost   + Otpornost   + Kreativnost   + Umrežavanje   + Inicijativa   + Fleksibilnost   + Otvorenost   + Rješavanje složenih problema   + Suradnja   + Empatija   + Inovacija   + Vodstvo      * Vještine   + Tehnološke vještine   + Marketing proizvoda   + Digitalni marketing   + Digitalne vještine   + Komunikacija   + Suradnja   + Emocionalna inteligencija      * Znanja   + Poslovno upravljanje   + Online učenje i obuka   + Oglašavanje   + Računarstvo u Oblaku   + Veliki podaci   + E-trgovina   + Umjetna inteligencija   + IoT (Internet of Things – “internet stvari”)   + Digitalna pismenost   + Kibernetička sigurnost   + Rudarenje i analiza podataka   + Održivost   + Dobrobit   + Klimatske promjene   + Upravljanje društvenim mrežama | |